Dyyni: Osa kaksi

**Dyyni: Osa kaksi** () on vuonna 2024 ensi-iltansa saanut yhdysvaltalainen eeppinen tieteiselokuva, jonka on ohjannut Denis Villeneuve. Se on suora jatko-osa vuoden 2021 elokuvalle *[[Dyyni (vuoden 2021 elokuva)|Dyyni]]* sekä toinen osa Frank Herbertin *[[Dyyni (romaani)|Dyyni]]*-romaaniin perustuvasta kaksiosaisesta elokuvafilmatisoinnista. Elokuvan pääosia esittävät Timothée Chalamet, Zendaya, Rebecca Ferguson, Josh Brolin, Austin Butler, Florence Pugh, Dave Bautista, Christopher Walken, Léa Seydoux, Souheila Yacoub, Stellan Skarsgård, Charlotte Rampling ja Javier Bardem.

*Dyyni: Osa kaksi* sai maailmanensi-iltansa Méxicossa sijaitsevassa Auditorio Nacionalissa 6. helmikuuta 2024. Suomen-ensi-iltansa se sai 28. helmikuuta 2024. Elokuva sai ylistävän vastaanoton sekä kriitikoilta että yleisöltä, ja sitä on kutsuttu yhdeksi kaikkien aikojen parhaimmista jatko-osista, tieteiselokuvista ja toimintaelokuvista.

## Juoni
Atreidesin suvun kukistuttua Harkonnenien käsissä, keisari Shaddam IV:n tytär prinsessa Irulan tallentaa päiväkirjaansa tiedon isänsä petoksesta. Arrakis-planeetalla Stilgarin johtama fremen-heimo saattaa Paul Atreidesia ja tämän raskaana olevaa Bene Gesserit -äitiä, lady Jessicaa, kohti Sietch Tabria. Osa fremeneistä epäilee heitä vakoojiksi, kun taas Stilgar ja muut näkevät heissä merkkejä profetiasta, jonka mukaan ”ulkomailta” saapuvat äiti ja poika tuovat vaurauden Arrakisille.

Fremenit hyväksyvät Paulin, mutta Stilgar määrää Jessican seuraamaan Sietch Tabrin kuolevaa kunnianarvoisaa äitiä juomalla rituaalisesti Elämän vettä, joka on tavallisesti hengenvaarallista. Jessica käyttää Bene Gesserit -koulutustaan muuttaakseen myrkyllisen nesteen vaarattomaksi ja jää henkiin perien samalla aiempien kunnianarvoisten äitien muistot. Neste herättää ennenaikaisesti hänen syntymättömän tyttärensä Alian mielen, mikä mahdollistaa Jessican ja Alian välisen kommunikaation. He päättävät keskittyä vakuuttamaan pohjoisen skeptiset fremenit profetiasta, vaikka Chani ja tämän ystävä Shishakli päättelevät oikein, että kyseessä on Bene Gesseritien luoma myytti fremenien manipuloimiseksi. Chani alkaa silti kunnioittaa Paulia tämän vakuutettua, että hän haluaa vain taistella fremenien rinnalla, ei hallita heitä.

Paul ja Chani rakastuvat samalla kun Paul uppoutuu fremen-kulttuuriin: hän opettelee kielen, ryhtyy Fedaykin-taistelijaksi, ratsastaa hiekkamadolla ja tekee iskuja Harkonnenien rohdonkeruuoperaatioita vastaan. Paul ottaa fremen-nimikseen Usulin (”pilarin voima”) ja Muad’Dibin (”hyppyhiiri”). Jatkuvien hyökkäysten vuoksi paroni Vladimir Harkonnen nimittää viekkaan ja sadistisen veljenpoikansa Feyd-Rauthan Arrakisin hallitsijaksi. Bene Gesserit -sisarkunnan lady Margot Fenring lähetetään arvioimaan Feyd-Rauthaa mahdollisena Kwisatz Haderachina ja turvaamaan tämän perintölinja.

Jessica matkustaa etelään yhdistääkseen voimansa fundamentaalisten fremenien kanssa, jotka uskovat vahvimmin profetiaan. Paul jää pohjoiseen peläten, että hänen näkynsä apokalyptisesta pyhästä sodasta toteutuvat, jos hän lähtee etelään messiaana. Salakuljettajien rohdonkeruukoneeseen kohdistuneen iskun aikana Paul kohtaa jälleen soturi Gurney Halleckin, joka johdattaa Paulin Atreidesin suvun kätkemän atomiasevaraston luo. Feyd-Rautha käynnistää tuhoisan hyökkäyksen pohjoisen fremeneitä vastaan tuhoten Sietch Tabrin, tappaen Shishaklin ja pakottaen Paulin selviytyjineen matkaamaan etelään. Saavuttuaan perille Paul juo Elämän vettä ja vajoaa koomaan. Jessica pakottaa Chanin hypnoottisesti pelastamaan Paulin; Chani sekoittaa kyyneleitään Elämän veteen ja herättää Paulin. Heräävän ennustuskykynsä avulla Paul näkee lukemattomia mahdollisia tulevaisuuksia ja tunnistaa kapean polun voittoon. Hän näkee myös näyn aikuiseksi varttuneesta Aliasta veden peittämällä Arrakisilla. Paul saa tietää, että Jessica on paronin tytär ja että Bene Gesseritit juonivat tämän liiton herttua Leto Atreidesin kanssa yhdistääkseen Harkonnenien ja Atreidesien verilinjat suunnitelmassaan luoda Kwisatz Haderach.

Paul kohtaa etelän fremenien neuvoston ja saa joukot puolelleen osoittamalla kykynsä nähdä heidän syvimmät ajatuksensa. Hän julistautuu Lisan al-Gaibiksi – messiashahmoksi – ja haastaa keisarin, joka saapuu Arrakisille Irulanin ja Sardaukar-joukkojen kanssa. Kun keisari moittii Harkoneneja näiden epäonnistumisista, fremenit aloittavat hyökkäyksen käyttäen atomiaseita ja hiekkamatoja nujertaakseen Sardaukarit. Paul tappaa paronin ja vangitsee keisarin. Samaan aikaan Gurney johtaa hyökkäystä Arrakeeniin ja surmaa Feyd-Rauthan veljen ja alaisen, ”Peto” Rabbanin.

Paul haastaa keisarin valtaistuimesta ja vaatii – Chanin tyrmistykseksi – Irulania vaimokseen. Paronin kutsumina muiden Suurten sukujen laivastot saapuvat kiertoradalle valmiina hyökkäämään planeetalle, mutta Paul uhkaa tuhota kaikki rohdot, jos he puuttuvat peliin. Feyd-Rautha ilmoittautuu keisarin esitaistelijaksi, ja Paul tappaa hänet kaksintaistelussa. Irulan suostuu avioliittoon ehdolla, että Paul säästää hänen isänsä hengen. Keisari antautuu vastahakoisesti, mutta Suuret suvut hylkäävät Paulin valtaannousun, jolloin Paul määrää fremenit hyökkäämään kiertoradalla olevaa laivastoa vastaan. Kun Stilgar johtaa fremenit vallattuihin Sardaukar-aluksiin, Jessica ja Alia pohtivat Paulin pyhän sodan alkua. Chani kieltäytyy kumartamasta Paulia ja valmistautuu lähtemään yksin hiekkamadon selässä.

## Näyttelijät

## Vastaanotto
Elokuva sai kriitikoilta ”pääosin ylistäviä arvosteluja”, ja sitä kiitettiin erityisesti erikoistehosteista sekä näyttelijäsuorituksista. Joissakin arvioissa sitä pidettiin yhtenä kaikkien aikojen parhaista tieteiselokuvista. Arvosteluja keräävällä Rotten Tomatoes -sivustolla 92 prosenttia kaikkiaan 456 kriitikon arviosta on myönteisiä, ja niiden keskiarvosana on 8,4/10. Sivuston yhteenveto kuuluu: ”Visuaalisesti järisyttävä ja kerronnaltaan eeppinen *Dyyni: Osa kaksi* jatkaa Denis Villeneuven sovitusta rakastetusta scifi-sarjasta häikäisevällä tavalla.” Metacritic, joka käyttää painotettua keskiarvoa, antoi elokuvalle pistemäärän 79/100 perustuen 62 kriitikon arvioon, mikä viittaa ”yleisesti suotuisiin” arvosteluihin. CinemaScoren kyselyyn vastannut yleisö antoi elokuvalle arvosanan ”A” asteikolla A+:sta F:ään (parannus ensimmäisen osan arvosanasta ”A–”). PostTrakin kyselyssä taas 94 prosenttia vastaajista antoi elokuvalle positiivisen kokonaisarvosanan, ja 80 prosenttia sanoi, että he suosittelisivat sitä ehdottomasti.

} || Ira Hurskainen, *[[Episodi (lehti)|Episodi]]* || 
|-
|  || Jari Tamminen, ''Voima'' || 
|-
|  || Aki Lehti, *[[Muropaketti]]* || 
|-
|  || Jetro Suni, *[[Elitisti]]* || 
|-
| || Pauliina Savola, *[[Film-O-Holic.com|Film-O-Holic]]* || 
|-
|  || Jari Tapani Peltonen, *[[V2.fi|V2]]* || 
|}

### Palkinnot ja ehdokkuudet
Elokuva menestyi vuoden 2025 palkintogaaloissa erityisesti teknisissä kategorioissa ja musiikissa. Maaliskuussa 2025 järjestetyssä Oscar-gaalassa se oli ehdolla viidessä kategoriassa: paras elokuva, kuvaus, lavastus, äänitys ja erikoistehosteet. Elokuva voitti lopulta kaksi Oscar-palkintoa, parhaan äänityksen (Gareth John, Richard King, Ron Bartlett ja Doug Hemphill) sekä parhaat erikoistehosteet (Paul Lambert, Stephen James, Rhys Salcombe ja Gerd Nefzer).

Samoissa kategorioissa elokuva palkittiin myös brittiläisellä Bafta-palkinnolla, jossa se voitti parhaan äänityksen ja parhaat erikoistehosteet. Critics’ Choice Award -gaalassa elokuva palkittiin vuoden parhaista erikoistehosteista.

Musiikin osalta Hans Zimmer voitti Grammy-palkinnon parhaasta visuaaliseen mediaan tehdystä musiikista (Best Score Soundtrack For Visual Media).

## Lähteet

## Aiheesta muualla
* Virallinen sivusto 
*